Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2277

47. cikk Az Általános Tanács feladatai 47.1. Az Általános Tanács: – ellátja a 44. cikkben említett feladatokat, – közreműködik a 4. és a 25.1. cikkben említett tanácsadói feladatok ellátásában. 47.2. Az Általános Tanács közreműködik: – az 5. cikkben foglaltak szerinti statisztikai adatok gyűjtésében, – az EKB jelentéstételi tevékenységében a 15. cikkben foglaltak szerint, – a 26. cikk alkalmazásához szükséges szabályok megalkotásában a 26.4. cikkben foglaltak szerint, – a 29. cikk alkalmazásához szükséges egyéb intézkedések meghozatalában a 29.4. cikkben foglaltak szerint, – az EKB személyzete alkalmazási feltételeinek megállapításában a 36. cikkben foglaltak szerint. 47.3. Az Általános Tanács közreműködik az eltéréssel rendelkező tagállamok valutái árfolyamának az e szerződés 109l. cikke (5) bekezdésében foglaltak szerint az eltéréssel nem rendelkező tagállamok valutáihoz vagy közös valutájához való visszavonhatatlan rögzítéséhez szükséges előkészületekben. 47.4. Az Általános Tanácsot az EKB elnöke tájékoztatja a Kormányzótanács határozatairól.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes